CELEX: 52017PC0564
Language: lv
Date: 2017-10-04
Title: Priekšlikums PADOMES LĒMUMS par nostāju, kas Eiropas Savienības vārdā jāpieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā

EIROPAS KOMISIJA
            Briselē, 4.10.2017
            COM(2017) 564 final
            2017/0246(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāpieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Šis priekšlikums attiecas uz Padomes lēmumu, ar ko nosaka Savienības nostāju, kas jāpieņem Asociācijas komitejas sanāksmē īpašā sastāvā tirdzniecības jautājumu risināšanai saistībā ar labvēlīga atzinuma pieņemšanu par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā. 
            
            
               2.Priekšlikuma konteksts
            
            
               2.1.Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses
            
            
               Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (“nolīgums”), mērķis ir veicināt pakāpenisku ekonomisko integrāciju un politiskās saiknes padziļināšanos starp Moldovas Republiku un Eiropas Savienību. Nolīgums stājās spēkā 2016. gada 1. jūlijā. 
            
            
               2.2.Asociācijas komiteja 
            
            
               Asociācijas komiteja ir struktūra, kas izveidota ar nolīgumu un saskaņā ar nolīguma 438. panta 3. punktu ir pilnvarota pieņemt lēmumus nolīgumā paredzētajos gadījumos un jomās, kurās Asociācijas padome tai ir deleģējusi pilnvaras. Minētie lēmumi ir pusēm saistoši, un tās veic atbilstošus pasākumus to īstenošanai. 
            
            
               Saskaņā ar nolīguma 438. panta 4. punktu Asociācijas komiteja tiekas īpašā sastāvā tirdzniecības jautājumu risināšanai, lai risinātu visus nolīguma V sadaļas tirdzniecības un ar tirdzniecību saistītos jautājumus. Saskaņā ar Asociācijas komitejas un apakškomiteju reglamenta (“reglaments”)
                  1
                1. panta 4. punktu Asociācijas komitejā īpašā sastāvā tirdzniecības jautājumu risināšanai ietilpst Eiropas Komisijas un Moldovas Republikas augstākie ierēdņi/amatpersonas, kas atbild par tirdzniecību un ar tirdzniecību saistītiem jautājumiem. Eiropas Komisijas pārstāvis vai Moldovas Republikas pārstāvis, kas ir atbildīgs par tirdzniecību un ar tirdzniecību saistītiem jautājumiem, darbojas Asociācijas komitejas īpašā sastāvā tirdzniecības jautājumu risināšanai priekšsēdētāja statusā. Sanāksmēs piedalās arī Eiropas Ārējās darbības dienesta pārstāvis.
            
            
               Saskaņā ar nolīguma 438. panta 3. punktu un reglamenta 11. panta 1. punktu Asociācijas komiteja savus lēmumus pieņem, pusēm savstarpēji vienojoties un pēc attiecīgo iekšējo procedūru pabeigšanas. Katru lēmumu vai ieteikumu paraksta Asociācijas komitejas priekšsēdētājs un apstiprina Asociācijas komitejas sekretāri.
            
            
               2.3.Asociācijas komitejas īpašā sastāvā tirdzniecības jautājumu risināšanai plānotais akts
            
            
               Asociācijas komitejas sanāksmei īpašā sastāvā tirdzniecības jautājumu risināšanai ir jāpieņem lēmums, ar ko sniedz labvēlīgu atzinumu par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā (“plānotais akts”).
            
            
               Ar labvēlīgo atzinumu par plānu paredzēts racionalizēt Moldovas Republikas tiesību aktu tuvināšanu publiskā iepirkuma jomā, kā noteikts nolīguma 272. pantā. Šis solis ir nolīguma īstenošanas procesa daļa. Šo plānu uzskata par atsauces dokumentu, Moldovas Republikai īstenojot nolīgumu publiskā iepirkuma jomā.
            
            
               Plānotais akts nolīguma pusēm būs saistošs saskaņā ar nolīguma 438. panta 3. punktu, kurā noteikts: “Asociācijas komiteja ir pilnvarota pieņemt lēmumus nolīgumā paredzētos gadījumos un jomās, kurās Asociācijas padome tai ir deleģējusi pilnvaras. Minētie lēmumi pusēm ir saistoši, un tās veic atbilstošus to izpildes pasākumus.” 
            
            
               3.Nostāja, kas jāpieņem Savienības vārdā
            
            
               Šis Padomes lēmuma priekšlikums nosaka Savienības nostāju par lēmumu, kas jāpieņem Asociācijas komitejai, kas izveidota ar nolīgumu, attiecībā uz labvēlīgu atzinumu par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā. 
            
            
               Labvēlīgais atzinums, kas Asociācijas komitejas sanāksmei īpašā sastāvā tirdzniecības jautājumu risināšanai jāsniedz par plānu, ir nepieciešams, lai Moldovas Republika varētu racionalizēt tiesību aktu tuvināšanu publiskā iepirkuma jomā, kā noteikts nolīguma 272. pantā. 
            
            
               Plāns par publisko iepirkumu, ko iesniegusi Moldovas Republika, atbilst prasībām, kas noteiktas nolīguma 272. panta 1. un 2. punktā.
            
            
               Šis priekšlikums atbilst pārējiem Savienības ārpolitikas virzieniem un sekmē to īstenošanu, īpaši Eiropas kaimiņattiecību politikai un attīstības sadarbības politikai attiecībā uz Moldovas Republiku.
            
         
         
            
               Par nolīgumā iestrādātajiem tirdzniecības un ar tirdzniecību saistītajiem noteikumiem 2009. gadā tika veikts ex ante ietekmes novērtējums, bet 2012. gadā — Komisijas Tirdzniecības ĢD tirdzniecības ilgtspējības ietekmes novērtējums, kura rezultāti tika ņemti vērā sarunās par padziļinātu un visaptverošu brīvās tirdzniecības nolīgumu. Minētajā pētījumā apstiprināts, ka tirdzniecības un ar tirdzniecību saistītajiem noteikumiem nav negatīvas ietekmes uz Savienību, tās acquis vai politikas virzieniem, vienlaikus tiem ir pozitīva ietekme uz ekonomikas attīstību Moldovas Republikā. Priekšlikums neietekmē Savienības ekonomikas, sociālo vai vides politiku.
            
            
               Šajā posmā REFIT procedūras uz nolīgumu neattiecas, tas nerada izmaksas Savienības MVU un tas nerada problēmas digitālās vides jomā. 
            
            
               4.Juridiskais pamats
            
            
               4.1.Procesuālais juridiskais pamats
            
            
               4.1.1.Principi
            
            
               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet “var būtiski ietekmēt Savienības likumdevēja pieņemtā tiesiskā regulējuma saturu”
                  2
               .
            
            
               4.1.2.Piemērošana konkrētajā gadījumā
            
            
               Asociācijas komiteja ir ar nolīgumu, proti, ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, izveidota struktūra. 
            
            
               Nolīguma 272. panta 3. punktā ir noteikts, ka saskaņā ar pozitīvu atzinumu, ko sniegusi Asociācijas komiteja īpašā sastāvā tirdzniecības jautājumu risināšanai, plānu uzskata par atsauces dokumentu šīs nodaļas īstenošanai. Saskaņā ar nolīguma 438. panta 3. punktu Asociācijas komiteja ir pilnvarota pieņemt lēmumus nolīgumā paredzētajos gadījumos un jomās. Saskaņā ar nolīguma 438. panta 4. punktu Asociācijas komiteja tiekas īpašā sastāvā tirdzniecības jautājumu risināšanai, lai risinātu visus nolīguma V sadaļas tirdzniecības un ar tirdzniecību saistītos jautājumus.
            
            
               Aktam, kuru ir aicināta pieņemt Asociācijas komitejas sanāksme īpašā sastāvā tirdzniecības jautājumu risināšanai, būs juridiskas sekas. Plānotais akts būs pusēm saistošs saskaņā ar nolīguma 438. panta 3. punktu. 
            
            
               Plānotais akts nepapildina un negroza nolīgumā noteikto iestāžu sistēmu. 
            
            
               Tāpēc ierosinātā Padomes lēmuma procesuālais juridiskais pamats ir LESD 218. panta 9. punkts.
            
            
               4.2.Materiālais juridiskais pamats
            
            
               4.2.1.Principi
            
            
               Lēmuma materiālais juridiskais pamats saskaņā ar LESD 218. panta 9. punktu ir galvenokārt atkarīgs no plānotā akta, par kuru Savienības vārdā pieņem nostāju, mērķa un satura. Ja plānotajam aktam ir divi mērķi vai divi komponenti un viens ir atzīstams par galveno, bet otrs nav būtisks, lēmums atbilstoši LESD 218. panta 9. punktam jābalsta uz viena materiālā juridiskā pamata, proti, tā, ko prasa galvenais vai dominējošais mērķis vai komponents.
            
            
               4.2.2.Piemērošana konkrētajā gadījumā
            
            
               Plānotā akta galvenais mērķis un saturs ir labvēlīgas nostājas pieņemšana par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā. Līdz ar to plānotā akta galvenais mērķis un saturs attiecas uz kopējo tirdzniecības politiku saskaņā ar 207. pantu.
            
            
               Tātad ierosinātā Padomes lēmuma materiālais juridiskais pamats ir LESD 207. pants.
            
            
               4.3.Secinājums
            
         
         
            
               Ierosinātā Padomes lēmuma juridiskais pamats ir LESD 207. pants saistībā ar 218. panta 9. punktu.
            
            
               2017/0246 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā jāpieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, (“nolīgums”), Savienība noslēdza ar Padomes 2016. gada 23. maija Lēmumu (ES) 2016/839
                  3
               , un tas stājās spēkā 2016. gada 1. jūlijā. 
            
            
               (2)Saskaņā ar nolīguma 272. panta 1. un 2. punktu Moldovas Republika iesniedz Asociācijas komitejai īpašā sastāvā tirdzniecības jautājumu risināšanai, kas paredzēta šā nolīguma 438. panta 4. punktā, visaptverošu plānu par publiskā iepirkuma nodaļas īstenošanu, kurā ietverti grafiki un atskaites punkti un kurā paredzētas visas reformas attiecībā uz regulējuma tuvināšanu Savienības acquis un institucionālo spēju veidošanu. 
            
            
               (3)Nolīguma 272. panta 3. punktā ir noteikts, ka saskaņā ar pozitīvu atzinumu, ko sniegusi Asociācijas komiteja īpašā sastāvā tirdzniecības jautājumu risināšanai, plānu uzskata par atsauces dokumentu nolīguma V sadaļas 8. nodaļas īstenošanai. Savienība pieliek vislielākās pūles, lai palīdzētu Moldovas Republikai plāna īstenošanā.
            
            
               (4)Asociācijas komitejas sanāksmē īpašā sastāvā tirdzniecības jautājumu risināšanai ir jāpieņem lēmums, lai sniegtu labvēlīgu atzinumu par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā. Saskaņā ar nolīguma 438. panta 3. punktu minētās komitejas lēmums ir saistošs pusēm, kuras veic atbilstīgus pasākumus, lai to īstenotu.
            
            
               (5)Ir lietderīgi noteikt nostāju, kas Savienības vārdā ir jāpieņem Asociācijas komitejas sanāksmē īpašā sastāvā tirdzniecības jautājumu risināšanai, jo plāns, ko iesniegusi Moldovas Republika, atbilst prasībām, kas noteiktas nolīguma 272. panta 1. un 2. punktā. Asociācijas komitejas sanāksmē īpašā sastāvā tirdzniecības jautājumu risināšanai par Savienības pārstāvi saskaņā ar Līguma par Eiropas Savienību (LES) 17. panta 1. punktu jābūt Komisijai,
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas jāpieņem Savienības vārdā, pamatojas uz Asociācijas komitejas sanāksmes īpašā sastāvā tirdzniecības jautājumu risināšanai lēmuma projektu, kas pievienots šim lēmumam.
            
            
               2. pants
            
            
               Šis lēmums ir adresēts Komisijai.
            
            
               Briselē,
            
         
         
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 9, 15.1.2015., 53. lpp. 
               
               
                  
                     (2)
                  Lieta C-399/12, Vācija/Padome (OIV), ECLI:EU:C:2014:2258, 61.–64. punkts. 
               
               
                  
                     (3)
                  OV L 141, 28.5.2016., 28. lpp.
               
            
      
    ---documentbreak--- 
      
         
               EIROPAS KOMISIJA
            Briselē, 4.10.2017
            COM(2017) 564 final
            PIELIKUMS
            dokumentam
            Priekšlikums Padomes Lēmumam
            par nostāju, kas Eiropas Savienības vārdā jāpieņem Asociācijas komitejas sanāksmē īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, par vispusīgo plānu, ko iesniegusi Moldovas Republika attiecībā uz nolīguma īstenošanu publiskā iepirkuma jomā
            
               
         
         
            
               PIELIKUMS
            
            
               Projekts
            
            
               ES UN MOLDOVAS ASOCIĀCIJAS KOMITEJAS SANĀKSMES ĪPAŠĀ SASTĀVĀ TIRDZNIECĪBAS JAUTĀJUMU RISINĀŠANAI LĒMUMS NR. 2/2017
            
            
               (2017. gada ...), 
            
            
               ar ko sniedz pozitīvu atzinumu par visaptverošo plānu attiecībā uz publisko iepirkumu
            
            
               ASOCIĀCIJAS KOMITEJA,
            
            
               ņemot vērā Asociācijas nolīgumu, kas 2014. gada 27. jūnijā Briselē parakstīts starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, un jo īpaši tā 272. panta 3. punktu,
            
            
               tā kā:
            
            
               (1)Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses, (“nolīgums”), stājās spēkā 2016. gada 1. jūlijā. 
            
            
               (2)Nolīguma 272. panta 1. punktā noteikts, ka Moldovas Republika iesniedz Asociācijas komitejai īpašā sastāvā tirdzniecības jautājumu risināšanai vispusīgu plānu ar publisko iepirkumu saistītu tiesību aktu īstenošanai ar grafikiem un atskaites punktiem, kas ietvertu visas reformas tiesību aktu tuvināšanai Savienības acquis.
            
            
               (3)Nolīguma 272. panta 3. punktā noteikts, ka ir nepieciešams Asociācijas komitejas īpašā sastāvā tirdzniecības jautājumu risināšanai labvēlīgs atzinums, lai vispusīgo plānu uzskatītu par atsauces dokumentu īstenošanas procesā, t. i., ar publisko iepirkumu saistītu Moldovas Republikas tiesību aktu tuvināšanā Savienības acquis. 
            
            
               (4)Saskaņā ar nolīguma 438. panta 3. punktu Asociācijas komiteja ir pilnvarota pieņemt lēmumus nolīgumā paredzētajos gadījumos un jomās. Minētie lēmumi ir pusēm saistoši, un tās veic atbilstošus pasākumus to īstenošanai. Asociācijas komiteja lēmumus pieņem, pusēm vienojoties.
            
            
               (5)Saskaņā ar nolīguma 438. panta 4. punktu Asociācijas komiteja tiekas īpašā sastāvā tirdzniecības jautājumu risināšanai, lai risinātu visus tirdzniecības un ar tirdzniecību saistītos jautājumus saskaņā ar nolīguma V sadaļu.
            
            
               (6)Plāns par publisko iepirkumu, ko iesniegusi Moldovas Republika, atbilst prasībām, kas noteiktas nolīguma 272. panta 1. un 2. punktā.
            
            
               (7)Tādēļ ir lietderīgi, ka Asociācijas komitejas sanāksmē īpašā sastāvā tirdzniecības jautājumu risināšanai pieņem lēmumu, ar ko sniedz labvēlīgu atzinumu par Moldovas Republikas iesniegto vispusīgo plānu attiecībā uz publisko iepirkumu, 
            
            
               IR PIEŅĒMUSI ŠO LĒMUMU.
            
            
               1. pants
            
            
               Tiek sniegts labvēlīgs atzinums par Valsts Publiskā iepirkuma stratēģiju 2016.–2020. gadam un tās īstenošanas rīcības plānu, ko ar 2016. gada 14. decembra Lēmumu Nr. 1332 pieņēmusi Moldovas Republikas valdība. 
            
            
               2. pants
            
         
         
            
               Šis lēmums stājas spēkā tā pieņemšanas dienā.
            
            
               [vieta], … [datums]
            
            
                     
                  
                  
                     
                        Asociācijas komitejas 
                     
                     
                  
               
                     
                  
                  
                     
                        priekšsēdētājs